wickkiey/tamil-wikipedia-markdown huggingface dataset:
# இந்திய இராணுவச் சமிக்கைகள் படை



**இந்திய இராணுவச் சமிக்கைகள் படை** (*Indian Army Corps of Signals*), இந்தியத் தரைப்படையின் அங்கமாகும். இச்சமிக்கைப் படையினர் தரைப்படையினரின் தகவல் தொடர்புக்கு ரேடியா சமிக்கைக் கருவிகளை இயக்குவதற்கு பொறுப்பானவர்கள். இப்படையணியின் தலைவர் லெப்டினண்ட் ஜெனரல் மற்றும் கட்டளைத் தலைவர் ஒரு கர்ணல் பதவி தரத்தில் உள்ளார்.இப்படையணி 1911ஆம் ஆண்டில் நிறுவப்பட்டது. இது இந்தியத் தரைப்படையின் கீழ் இயங்கும் ஒரு படையாகும்.  
## இந்திய தரைப்படைக்கு சமிக்கைகள் படையின் பங்கு
இந்தியத் தரைப்படையினரின் தகவல் தொடர்பு வலைதளத்தை உருவாக்குதல், நிர்வகித்தல் மற்றும் இயக்குதல் ஆகும். தற்போது செயற்கைக்கோள் தகவல் தொடர்பு, சைபர் செயல்பாடுகள் மற்றும் மின்னணு போர் வரை வளர்ச்சியடைந்துள்ளது. அனைத்து பருவ நிலைகளிலும் பாதுகாப்பான மற்றும் திறமையான தகவல்தொடர்புகளை பராமரிக்க இந்திய இராணுவத்திற்கு உதவுகிறது. அனைத்து மட்டங்களிலும் உள்ள படைத்தலைவர்களுடன் திறம்பட தொடர்பு கொள்ள முடியும் என்பதை இப்படை உறுதி செய்கிறது. இது செயல்பாடுகள் போரின் வெற்றிக்கு முக்கியமானது.  

இப்படையானது கட்டளை மற்றும் கட்டுப்பாட்டு மென்பொருளை உருவாக்க பாதுகாப்பு ஆராய்ச்சி மற்றும் வளர்ச்சி அமைப்பு மற்றும் பாரத் மின்னணுவியல் நிறுவனம் ஆகியவற்றுடன் இணைந்து செயல்படுகிறது.  
## பயிற்சி மற்றும் தொழில்நுட்பம்

இப்படைப்பிரிவின் துருப்புக்களுக்கு ஜபல்பூர் நகரத்தில் உள்ள இராணுவத் தொலைத்தொடர்பு பொறியியல் கல்லூரியில் பயிற்சி வழங்கப்படுகிறது.  

## கலந்து கொண்ட போர்கள்
- முதலாம் உலகப் போர்
- இரண்டாம் உலகப் போர்
- ஆங்கிலேய-பர்மியப் போர்கள்
- 1962 இந்திய-சீனப் போர்
- 1947- 48 இந்திய-பாகிஸ்தான் போர், 1947 - 1948
- 1971 இந்தியா-பாக்கிஸ்தான் போர்
- கார்கில் போர், 1999
## இதனையும் காண்க
- இராணுவத் தொலைத்தொடர்பு பொறியியல் கல்லூரி
# நானோரானா மெடாக்ஜென்சிசு



**நானோரானா மெடோஜென்சிசு** (*Nanorana medogensis*) எனும் மெடாக் முட் தவளை என்பது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும்.இது சீனா திபெத்தில் மட்டுமே காணப்படுகிறது. மேலும் இந்திய எல்லைக்கு அருகிலுள்ள தென்கிழக்கு திபெத்தில் உள்ள மெடாக் கவுண்டியில் உள்ள இதன் வகை வட்டாரத்திலிருந்து மட்டுமே அறியப்படுகிறது. இது காடுகள் நிறைந்த நீரோடைகளில் வாழ்கிறது. சில சமயங்களில் குளங்கள் மற்றும் குளங்களின் ஓரங்களிலும் காணப்படுகிறது.
# தீயத்தூர் சகஸ்ரலட்சுமீசுவரர் கோயில்



**சகஸ்ரலட்சுமீசுவரர் கோயில்** என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தின் ஆவுடையார் கோயில் ஊராட்சி ஒன்றியத்திற்கு உட்பட்ட தீயத்தூர் என்ற தீயத்தூர் வடகோட்டை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் சகஸ்ரலட்சுமீசுவரர் மற்றும் தாயார் பெரியநாயகி ஆவர்.  
## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு தீயத்தூர் பகுதியில் இக்கோயில் கட்டப்பட்டுள்ளது.  

## தலவரலாறு
மகாவிஷ்ணு தினமும் சிவபூசை செய்யும் போது ஆயிரம் தாமரை மலர்களைக் கொண்டு சிவனை அர்ச்சித்து வழக்கம். ஒருநாள் பூசையின் போது ஆயிரம் மலர்களுக்கு ஒன்று குறைவானதால் அவருடைய கண்ணை மலராக நினைத்து அதை அர்ச்சிக்க எண்ணி, கண் ஒன்றைப் பிடுங்க முயற்சித்தார். அக்கணமே, சிவன் அவர்முன் தோன்றி அச்செய்கையைத் தடுத்து அருள்புரிந்தார். இதனையறிந்த மகாலட்சுமியும் சிவதரிசனம் பெற நினைத்தார். முனிவர் அகத்தியரரின் ஆலோசனைப்படி, பூலோகத்தில் ஓர் இடத்தைத் தேர்வு செய்து, அங்கு ஆயிரம் மலர்களைக் கொண்டு சிவனை அர்ச்சித்து வழிபட்டார். இச்செயலால் அகமகிழ்ந்த சிவன், அவ்விடத்தில் இலட்சுமிக்கு தரிசனம் கொடுத்து, அவ்விடத்திலேயே கோயில் கொள்ளவும் செய்தார். அவ்விடமே இப்போதைய தீயத்தூர் திருத்தலம்.  

## தல பெருமை
தேவ சிற்பி விசுவகர்மா, அகிர்புதன் மகரிசி, அக்னி புராந்தக மகரிசி மற்றும் ஆங்கிரச மகரிசி ஆகியோர் உத்திரட்டாதி நட்சத்திரத்தன்று பிறந்தவர்கள். அவர்களும் மகாலட்சுமிக்கு காட்சியருளிய சகஸ்ரலட்சுமீசுவரரைத் தரிசிக்க எண்ணி அரூப வடிவில் ஒவ்வொரு மாதமும் உத்திரட்டாதி நட்சத்திரத்தன்று இத்தலத்திற்கு சிவ ஹோமம் செய்து வழிபட வந்து செல்வதாக ஐதீகம்.  
## விசேட பூசை
ஒவ்வொரு மாதமும் உத்திரட்டாதி நட்சத்திரத்தன்று இக்கோயிலில் ருத்ர ஹோமம் நடத்தப்படுகிறது.  
## இதர தெய்வங்கள்
பிரம்மா, தட்சிணாமூர்த்தி, லிங்கோற்பவர், சண்டிகேசுவரர், வாஞ்சா கணபதி, விநாயகர், வள்ளி, தேவசேனா சமேத சுப்பிரமணியர், நந்தி, சூரியன், சந்திரன், நவக்கிரகங்கள், பைரவர் மற்றும் நாகர் ஆகியோர் இக்கோயிலில் அருள்பாலிக்கின்றனர்.
# கிராதியா


**கிராதியா** (*Cratia*) என்பது அழிந்துபோன தவளைப் பேரினம் ஆகும். இது ஆரம்பக்கால கிரெட்டேசியசு காலத்தில் பிரேசிலில் காணப்பட்டது. புதைபடிவங்கள் கண்டுபிடிக்கப்பட்டு கிராடோ உருவாக்கத்தின் பெயரால் இவைப் பெயரிடப்பட்டன. இதற்கு 2009ஆம் ஆண்டில் அனா எம். பேசு, ஜெரால்டோ ஜே. பி. மவுரா மற்றும் ரால் ஓ. கோம்சு ஆகியோர் பெயரிட்டனர். மேலும் இதன் மாதிரி இனம் *கிராதியா கிராசிலிசு* ஆகும்.
# கானி புதர் தவளை


**கானி புதர் தவளை** (*Kani bushfrog*) அல்லது கானி பழுப்பு-காது புதர் தவளை (*சூடோபிலாட்டசு கானி*) என்பது *சூடோபிலாட்டசு* பேரினத்தைச் சேர்ந்த ஒரு சிறிய புதர் தவளச் சிற்றினம் ஆகும். இது இந்தியாவில் மட்டுமே காணப்படும் அகணிய உயிரி. இந்தியாவில் இது மேற்குத் தொடர்ச்சி மலைகளிலும் தமிழ்நாட்டின் மலைகளிலும் காணப்படுகிறது.
# சூடோபிலாட்டசு ஆல்டோ



**சூடோபிலாட்டசு ஆல்டோ** (Pseudophilautus alto) என்பது பொதுவாக **ஒட்டன் சமவெளி புதர் தவளை** என்று அறியப்படுகிறது. இது *ராக்கோபோரிடே* குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையின் மத்திய மலைப்பகுதிகளில் மட்டுமே காணப்படும் அகணிய உயிரி ஆகும். இது ஓட்டன் சமவெளி மற்றும் பட்டிப்போலாவில் காணப்படுகிறது.  

*சூடோபிலாட்டசு ஆல்டோ*வின் இயற்கையான வாழிடம் வெப்ப மண்டல மலைப்பாங்கான காடு ஆகும். ஆனால் இவை தேயிலைத் தோட்டங்கள் மற்றும் மானுட வாழிட எல்லையில் உள்ள வனப்பகுதிகளிலும் காணப்படுகின்றன. இவை பொதுவாகத் தரையிலிருந்து 0.3-2 மீட்டருக்கும் குறைவான புதர்களில் காணப்படுகின்றன.  

*சூடோபிலாட்டசு ஆல்டோ* வாழிட இழப்பால் அச்சுறுத்தப்படுகிறது. இது ஓட்டன் சமவெளி தேசிய வனத்தில் காணப்படுகிறது.
# ரேலா



**மலேசிய தன்னார்வ படைத் துறை** அல்லது **ரேலா** (மலாய்: *Jabatan Sukarelawan Malaysia* (**RELA**); ஆங்கிலம்: *Malaysia Volunteers Corps Department*) என்பது மலேசிய உள்துறை அமைச்சின் கீழ் உள்ள மலேசிய துணை இராணுவப் படைத்துறை ஆகும்.  

இந்தப் படைத்துறை, மலேசிய நாட்டிற்குள் வரும் எதிரிகளைக் எதிர்கொள்ளும் மலேசியப் பாதுகாப்புப் படைகளுக்கு உதவும் தன்னார்வலர் பாதுகாப்புப் படையைக் கொண்ட ஓர் அமைப்பு.  

## வரலாறு

சூலை 3, 1972-இல், அவசரகால சட்டம் 1964 *(Emergency Act 1964)*; தேவையான ஒழுங்குமுறைகள் சட்டம் 1966 *(Necessary Powers Act 1966)* ஆகிய சட்டங்களின் கீழ்; மலேசிய தன்னார்வ படைத் துறை *(Association of People's Volunteers)* நிறுவப்பட்டது. மலேசிய தன்னார்வ படைத் துறையின் அடித்தளம் 1948-ஆம் ஆண்டு கிராமக் கட்டுப்பாட்டு அமைப்பு *(Village Control Organization or Home Guard)* அல்லது வீட்டுக் கட்டுப்பாட்டு அமைப்புக்கு முந்தையது.  

மலாயா கூட்டமைப்பு அமைவிற்குப் பின்னர் மலாயா அவசரகால நிலை ஏற்பட்டது. அப்போது ஊர்க்காவல் படை *(Home Guard)* உருவாக்கப்பட்டது. மலேசிய தன்னார்வ படைத் துறை; மலாயா ஊர்க்காவல் படை விதிமுறைகள் 1950 மற்றும் 1951-இன் *(Home Guard Regulations 1950 & 1951)* அதிகார வரம்பிற்கு உட்பட்டது.  

### மலாயா அவசரகால நிலை

இதற்கிடையில், மலாயா அவசரகால நிலையின் தொடக்கத்தில் மலாயா கம்யூனிஸ்ட் கட்சியின் தாக்குதல்கள் அதிகமாக பரவியதால், பொதுமக்கள் தாங்களாகவே முன்வந்து ஊர்க்காவல் படையில் சேரந்தனர். மலாயா கம்யூனிஸ்ட் கட்சியின் அச்சுறுத்தல்கள் குறைந்ததைத் தொடர்ந்து 1 சூலை 1959 அன்று ஊர்க்காவல் படை கலைக்கப்பட்டது.  

1964 செப்டம்பரில் இந்தோனேசியா-மலேசியா மோதல் ஏற்பட்டபோது, ​​அரசாங்கம் ஓர் அமைதிக் காப்பு படையை *(Vigilante Corps)* நிறுவியது. அதன் பின்னர் நாட்டில் அமைதி நிலை ஏற்பட்டது. அதைத் தொடர்ந்து, 25 பிப்ரவரி 1967 அன்று, அமைதிக் காப்பு படையை கலைக்க மலேசிய அமைச்சரவை முடிவு செய்தது.
# குடியரசுத் தலைவர் இல்லம், சிம்லா



உட்பகுதி, சிம்லா]]  

**இந்தியக் குடியரசுத் தலைவர் இல்லம்** (*Rashtrapati Niwas*), இந்தியாவின் இமாச்சலப் பிரதேசம் மாநிலத்தின் தலைநகரான சிம்லாவில் உள்ளது. இது பிரித்தானிய இந்தியாவின் தலைமை ஆளுநரின் கோடைக்கால இல்லம் மற்றும் அலுவலகமாக இயங்கியது. இக்கட்டிடத்தை இந்திய வைஸ்ராய் டப்ளின் பிரபு ஆட்சிக் காலத்தில் **ஜேக்கபெதன்** பாணியில், பிரித்தானிய கட்டிடக் கலைஞர் ஹென்றி இர்வின் 1880ஆம் ஆண்டில் துவக்கி, 23 சூலை 1888 அன்று கட்டி முடித்தார். தற்போது இவ்வளாகத்தில் இந்திய உயர்கல்வி நிறுவனம் செயல்படுகிறது  

331 ஏக்கர் பரப்பளவு நிலத்தில் இக்கட்டிடத்தை கட்டி முடிக்க ரூபாய் 38 இலட்சம் செலவானது. தற்போது இக்கட்டிடம் 10 ஏக்கர் பரப்பளவில் உள்ளது.  
## வரலாறு

பிரித்தானிய இந்தியாவின் தலைமை ஆளுநர் ஆர்ச்சிபால்ட் வேவல் மற்றும் இந்தியத் தலைவர்கள் இவ்விடத்தில் கூடி இந்தியாவுக்கு தன்னாட்சி உரிமை தருவது குறித்து மாநாடு நடத்தினர்.  

இந்திய விடுதலைக்குப் பின்னர் இந்தியக் குடியரசுத் தலைவரின் கோடைக்கால இல்லமாக இருந்த இவ்வளாகம், காலப்போக்கில் மத்தியப் பொதுப் பணித்துறை, இமாச்சலப் பிரதேச உயர் நீதிமன்றம், இமாச்சலப் பிரதேச பல்கலைக்கழகம் நிறுவப்பட்டது. அன்றைய குடியரசுத் தலைவர் சர்வபள்ளி இராதாகிருஷ்ணன் ஆலோசனையின் பேரில் 20 அக்டோபர் 1965 அன்று இவ்வளாகத்தில் இந்திய கல்வி அமைச்சகத்தின் கீழ் இந்திய உயர்கல்வி நிறுவனம் நிறுவப்பட்டது.தற்போது குடியரசுத் தலைவரின் கோடைக்கால இல்லம், சிம்லா மாவட்டத்தில் உள்ள மஷோப்ரா பகுதியில் அமைந்துள்ளது.  
## இதனையும் காண்க
- குடியரசுத் தலைவர் இல்லம் (புது தில்லி)
- குடியரசுத் தலைவர் நிலையம் (சிக்கந்தராபாத்)
- குடியரசுத் தலைவர் இல்லம், மசோப்ரா
# குடியரசுத் தலைவர் இல்லம், மசோப்ரா


**குடியரசுத் தலைவர் இல்லம்**, (*Rashtrapati Niwas*), இந்தியக் குடியரசுத் தலைவரின் கோடைக்கால வாழிடம் மற்றும் அலுவலகம் ஆகும்.. இது இந்தியாவின் இமாச்சலப் பிரதேசம் மாநிலத்தின் தலைநகரான சிம்லா நகரத்திலிருந்து 13 கிலோ மீட்டர் தொலைவில் இமயமலையில் அமைந்த சராப்ரா மலைப்பகுதில் 8250 அடி (2514 மீட்டர்) உயரத்தில் அமைந்துள்ளது.  
## இதனையும் காண்க
- குடியரசுத் தலைவர் இல்லம் (புது தில்லி)
- குடியரசுத் தலைவர் நிலையம் (சிக்கந்தராபாத்)
- குடியரசுத் தலைவர் இல்லம், சிம்லா
# குடியரசுத் தலைவரின் குடில்



**இந்தியக் குடியரசுத் தலைவரின் குடில்** (*Rashtrapati Ashiana*), இந்தியக் குடியரசுத் தலைவரின் கோடைக்கால வாழிடம் மற்றும் அலுவலகம் ஆகும். இக்குடில் உத்தராகண்டம் மாநிலத்தில் உள்ள டேராடூனில் உள்ளது. இக்குடில் 237 ஏக்கர் பரப்பளவில் உள்ள வளாகத்தில் 1920ஆம் ஆண்டில் கட்டப்பட்டது. 2016ஆம் ஆண்டில் இக்குடிலில் சீரமைப்பு பணி மேற்கொள்ளப்பட்டது.  
## இதனையும் காண்க
- குடியரசுத் தலைவர் இல்லம், புது தில்லி
- குடியரசுத் தலைவர் இல்லம், மசோப்ரா
- குடியரசுத் தலைவர் நிலையம், சிக்கந்தராபாத்
- குடியரசுத் தலைவர் இல்லம், சிம்லா
# சராப்ரா


**சராப்ரா** (*Chharabra*), இந்தியாவின் இமாச்சலப் பிரதேசம் மாநிலத்தின் சிம்லா மாவட்டத்தில் இமயமலையில் அமைந்த ஒரு கிராமம் ஆகும். இக்கிராமம் சிம்லா நகரத்திலிருந்து 13 கிலோ மீட்டர் தொலைவிலும், இமயமலையில் 8250 அடி (2514 மீட்டர்) உயரத்திலும் அமைந்துள்ளது. இக்கிராமத்தில் குடியரசுத் தலைவரின் கோடைக்கால இல்லம் அமைந்துள்ளது. ராஜ் தர்பங்கா சமஸ்தான மன்னர் காமேஷ்வரின் கோடைக்கால வாழிடமான *கல்யாணி இல்லம்* இக்கிராமத்தில் உள்ளது.  
இக்கிராமம் மலையேற்றப் பயிற்சிக்கு சிறந்ததாகும்.  

## கல்வி நிலையங்கள்
இமயமலை பன்னாட்டுப் பள்ளி  
தர்பங்கா சமஸ்தானம்  
## தங்கும் விடுதிகள்
- காட்டுப்பூ தங்கும் விடுதி
- தேவதாரு மலை தங்கும் விடுதி
- மதுபன் தங்கும் விடுதி

## உணவகங்கள்
- செர் இ பஞ்சாப்
- செவ்னார்
- ரோசன் தேனீர் விடுதி
## இதனையும் காண்க
- குடியரசுத் தலைவர் இல்லம், மசோப்ரா
# சிறந்த சண்டைக் காட்சி ஒருங்கிணைப்பாளருக்கான தமிழக அரசின் திரைப்பட விருது

**சிறந்த சண்டைக் காட்சி ஒருங்கிணைப்பாளருக்கான தமிழ்நாடு அரசின் திரைப்பட விருது** (*Tamil Nadu State Film Award for Best Stunt Coordinator*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் தொழில்நுட்ப ரீதியில் செயல்படும் கலைஞர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்.  

## பட்டியல்
விருது பெற்றறவர்களும், எந்த படத்திற்காக பரிசு பெற்றார்கள் என்ற பட்டியல் இங்கே.  
| 2015 | டி. ரமேஷ் | *உத்தம வில்லன்* |  |
| --- | --- | --- | --- |
| - | 2014 | திலீப் சுப்பராயன் | *மஞ்சப்பை*
*இரா* |
| 2013 | சூப்பர் சுப்பராயன் | *சிலம்பாட்டம்* |  |
| 2007 | அனல் அரசு | *கருப்பசாமி குத்தகைதாரர்* |  |
| 2006 | சூப்பர் சுப்பராயன் | *வெயில்* |  |
| 2005 | கனல் கண்ணன் | *சண்டக்கோழி* |  |
| 2004 | பீட்டர் ஹீன் | *போஸ்* |  |
| 2003 | தளபதி தினேஷ் | *வின்னர்*
*உன்னைச் சரணடைந்தேன்* |  |
| 2002 | ஜாகுவார் தங்கம் | *பகவதி* |  |
| 2001 | சூப்பர் சுப்பராயன் | *பூவேலி* |  |
| 1998 | ஜாகுவார் தங்கம் | *பிரியமுடன்* |  |
| 1997 | சூப்பர் சுப்பராயன் | *அருணாசலம்* |  |
| 1996 | கனல் கண்ணன்
ஜாகுவார் தங்கம் | *செல்வா*
*பூமணி* |  |
| 1995 | கனல் கண்ணன் | *முத்து* |  |
| 1994 | ராக்கி ராஜேஷ்
விக்ரம் தர்மம் | *ஆனஸ்ட் ராஜ்*
*மகாநதி* |  |
| 1993 |  |  |  |
| 1992 | ராக்கி ராஜேஷ் | *சின்ன கவுண்டர்*
*செம்பருத்தி* |  |
| - | 1991 | விக்ரம் தர்மம் | *நடிகன்* |
| 1990 | ராம்போ ராஜ்குமார் | *ஒரு தொட்டில் சபதம்* |  |
# பிகானேர் மக்களவைத் தொகுதி



**பிகானேர் மக்களவைத் தொகுதி** (*Bikaner Lok Sabha constituency*) இந்தியவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
தற்போது, பிகானேர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை:  
| 6 | அனுப்கர் (ப.இ.) | அனூப்கர் | சிம்லா தேவி | இதேகா | இதேகா |
| --- | --- | --- | --- | --- | --- |
| 12 | காஜீவாலா (ப.இ.) | பிகானேர் | விசுவநாத் மேக்வால் | பாஜக | இதேகா |
| 13 | பிகானேர் மேற்கு | ஜெத்தானந்த் வியாஸ் | பாஜக | பாஜக |  |
| 14 | பிகானேர் கிழக்கு | சித்தி குமாரி | பாஜக | பாஜக |  |
| 15 | கோலாயத் | அன்சூமான் சிங் பாட்டி | பாஜக | பாஜக |  |
| 16 | லுங்கரன்சார் | சுமித் கோடாரா | பாஜக | இதேகா |  |
| 17 | துங்கர்கார் | தாராச்சந்த் சரசுவத் | பாஜக | இதேகா |  |
| 18 | நோக்கா | சுசிலா இராமேசுவர் துடி | இதேகா | பாஜக | } |

## நாடாளுமன்ற உறுப்பினர்கள்
| 1952 | மஹாராஜா கர்னி சிங் | சுயேச்சை |
| --- | --- | --- |
| 1957 |  |  |
| 1962 |  |  |
| 1967 |  |  |
| 1971 |  |  |
| 1977 | ஹரி ராம் மக்காசர் கோடாரா | ஜனதா கட்சி |
| 1980 | மன்பூல் சிங் சவுத்ரி | இந்திய தேசிய காங்கிரஸ் (ஐ.) |
| 1984 | இந்திய தேசிய காங்கிரசு |  |
| 1989 | சோபத் சிங் மக்கசார் கோடாரா | இந்தியப் பொதுவுடமைக் கட்சி (மார்க்சிஸ்ட்) |
| 1991 | மன்பூல் சிங் சவுத்ரி | இந்திய தேசிய காங்கிரசு |
| 1996 | மகேந்திர சிங் பாட்டி | பாரதிய ஜனதா கட்சி |
| 1998 | பல்ராம் சாக்கர் | இந்திய தேசிய காங்கிரசு |
| 1999 | ராமேஷ்வர் லால் தூடி |  |
| 2004 | தர்மேந்திரா | பாரதிய ஜனதா கட்சி |
| 2009 | அர்ஜுன் ராம் மேக்வால் |  |
| 2014 |  |  |
| 2019 |  |  |
| 2024 | } |  |

## தேர்தல் முடிவுகள்

### 2024
# மலேசிய தேசிய பாதுகாப்பு மன்றம்



**மலேசிய தேசிய பாதுகாப்பு மன்றம்** (மலாய்: *Majlis Keselamatan Negara Malaysia* (**MKN**); ஆங்கிலம்: *Malaysian National Security Council* (**NSC**); ஜாவி: مجليس کسلامتن نݢارا مليسيا‎) என்பது மலேசியப் பிரதமர் துறையின் கீழ் உள்ள மலேசிய அரசின் பாதுகாப்பு மன்றம்; மற்றும் மலேசியாவின் தேசிய பாதுகாப்புக் கொள்கைகளை ஒருங்கிணைக்கும் பொறுப்பை வகிக்கும் அரசு முகமையாகும்  

இந்த அமைப்பு அரசாங்கத்தின் அனைத்து மட்டங்களிலும்; பொது ஒழுங்கு, பாதுகாப்பு, அரசு முதன்மைச் சேவைகளைக் கணிகாணிக்கிறது. நாட்டின் அச்சுறுத்தல்களுக்கு ஏற்ப தன் செயல்பாடுகளை மாற்றி அமைக்கிறது; மற்றும் நாட்டின் பாதுகாப்பு முயற்சிகளுக்கு வழிகாட்டும் கட்டளைகளையும் சீர்செய்கிறது.  

## அமைப்பு
இந்த மன்றம் மலேசியப் பிரதமரின் தலைமையில் செயல்படுகிறது.  

### நிர்வாக உறுப்பினர்கள்

- மலேசியப் பிரதமர் - தலைவர்
- மலேசிய துணைப் பிரதமர் - துணைத் தலைவர்
- தலைமை இயக்குநர்
- மலேசிய தற்காப்பு அமைச்சர்
- மலேசிய உள்துறை அமைச்சர்
- மலேசிய இலக்கவியல் அமைச்சர்
- மலேசிய அரசாங்கத்தின் தலைமைச் செயலாளர்
- மலேசிய பாதுகாப்பு படைகளின் தலைவர்
- அரச மலேசிய காவல் துறை தலைவர்

## வரலாறு

13 மே இனக்கலவரம்; மலேசியா போன்ற பல்லின சமூகத்தில் நிலவும் வேறுபாடுகள், உணர்திறன்கள் ஆகியவற்றின் முக்கியத்துவம் குறித்து பல்வேறு தரப்புகளுக்கு இடையில் விழிப்புணர்வை ஏற்படுத்தியது.  
அந்த நிகழ்வைத் தொடர்ந்து, தேசிய செயல்பாட்டு மன்றம் (மலாய்: *Majlis Gerakan Negara* (**MAGERAN**); ஆங்கிலம்: *National Operations Council* (**NSC**) நிறுவப்பட்டது.  

அப்போதைய நிலையில் நாட்டிற்கான பொதுப் பாதுகாப்பை உறுதி செய்தல், பொது மக்களிடையே அமைதியைப் பாதுகாத்தல், நாட்டிற்குத் தேவையான முக்கியப் பொருட்களை வழங்குதல்; மற்றும் நடைமுறைல் இருக்கும் சேவைகளை மேம்படுத்துதல் போன்றவை தேசிய செயல்பாட்டு மன்றத்தின் முக்கிய இலக்காக இருந்தன.  

### கம்யூனிச அச்சுறுத்தல்கள்

நாட்டின் நிலைமை மேம்பட்டதும், 1971-ஆம் ஆண்டு தேசிய செயல்பாட்டு மன்றம் கலைக்கப்பட்டது. தேசிய, மாநில, மாவட்ட அளவிலான பாதுகாப்புத் தன்மையை நிர்வகிப்பதற்குப் பொறுப்பான ஒரு நிறுவனம் தேவை என்று அரசாங்கம் உணர்ந்தது.  

அத்துடன் அந்த வேளையில், கம்யூனிச அச்சுறுத்தல்களும் இருந்தன; மற்றும் இனங்களுக்கு இடையிலான உறவுத் தனமைகளும் சற்றே பலகீனமாக இருந்தன. இவற்றின் காரணமாக பிப்ரவரி 23, 1971 அன்று, மலேசிய தேசிய பாதுகாப்பு மன்றத்தை அரசாங்கம் நிறுவியது.
# 3-மெத்தில்-2-பெண்டனோன்



**3-மெத்தில்-2-பெண்டனோன்** (*3-Methyl-2-pentanone*) என்பது C<sub>6</sub>H<sub>12</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 3-மெத்தில்பெண்டேன்-2-ஒன், மெத்தில் ஈரிணைய பியூட்டைல் கீட்டோன் என்ற பெயர்களாலும் இக்கோட்டோன் அழைக்கப்படுகிறது. அலிபாட்டிக் கீட்டோனான இது 2-எக்சனோன் சேர்மத்திற்கான மாற்றியனுமாகும். ஒரு கரைப்பானாகவும், தொகுப்பு வினைகளில் ஓர் இடைநிலையாகவும் இது பயன்படுத்தப்படுகிறது. இதன் தொழில்துறை முக்கியத்துவம் குறைவாக உள்ளது.  

அசிட்டால்டிகைடுடன் 2-பியூட்டானோனைச் சேர்த்து கார வினையூக்கியின் உதவியுடன் ஆல்டால் ஒடுக்க வினை மூலம் இது தயாரிக்கப்படுகிறது. இவ்வினையில் 4-ஐதராக்சி-3-மெத்தில்-2-பெண்டனோன் உருவாகிறது. இது ஒரு அமில வினையூக்கியினால் நீர்நீக்கம் செய்யப்பட்டு 3-மெத்தில்-3-பெண்டென்-2-ஒன் ஆக உருவாகிறது. தொடர்ந்து பலேடியம் வினையூக்கியானால் ஐதரசனேற்றம் செய்யப்பட்டு இறுதியாக 3-மெத்தில்-2-பெண்டனோன் உருவாகிறது.  

:
# மெசிட்டைல் ஆக்சைடு


| Watchedfields = changed  
| verifiedrevid = 426873209  
| Name = மெசிட்டைல் ஆக்சைடு</br>Mesityl oxide  
| ImageFile_Ref =  
| ImageFile = Mesityl oxide.png  
| ImageName = மெசிட்டைல் ஆக்சைடு  
| ImageFile1 = Mesityl-oxide-3D-balls.png  
| ImageFile2 = Mesityl-oxide-3D-vdW.png  
| PIN = 4-மெத்தில்பெண்ட்-3-யீன்-2-ஒன்  
| OtherNames = மெசிட்டைல் ஆக்சைடு  
ஐசோபியூட்டினைல் மெத்தில் கீட்டோன்  
மெத்தில் ஐசோபியூட்டினைல் கீட்டோன்  
ஐசோபுரோப்பைலிடின் கீட்டோன்  
|Section1=  
|Section2=  
## தயாரிப்பு
அசிட்டோனின் ஆல்டால் ஒடுக்க வினை மூலம் ஈரசிட்டோன் ஆல்ககால் தயாரிக்கப்பட்டு பின்னர் நீர்நீக்க வினையினால் மெசிட்டைல் ஆக்சைடு உருவாகிறது.  

:  

போரோன் மற்றும் ஐசோபோரோன் சேர்மங்களும் இதே நிபந்தனைகளில் உருவாகின்றன. மைக்கேல் கூட்டு வினையின் மூலமாக ஐசோபோரோன் உருவாகும்.  

:  

ஆல்டால் ஒடுக்க வினை தொடர்ந்து நிகழும்போது போரோன் உருவாகிறது.  

:  

## பயன்கள்
மெசிட்டைல் ஆக்சைடு ஒரு கரைப்பானாகவும், ஐதரசனேற்ற வினையின் மூலம் மெத்தில் ஐசோபியூட்டைல் கீட்டோனை உற்பத்தி செய்யவும் பயன்படுத்தப்படுகிறது.:  

:  

தொடர்ந்து ஐதரசனேற்றத்திற்கு உட்படுத்தினால் 4-மெத்தில்-2-பெண்டனால் உருவாகிறது. இதை மெத்தில் ஐசோபியூட்டைல் கார்பினால் என்றும் அழைக்கலாம்.  

வளைய இருகீட்டோனான டைமெடோன் தயாரிக்கவும் மெசிட்டைல் ஆக்சைடு பயன்படுத்தப்படுகிறது.
# பீட்டா-ஐசோபோரோன்



**β-ஐசோபோரோன்** (β-Isophorone) என்பது C<sub>9</sub>H<sub>14</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். (CH<sub>3</sub>)<sub>3</sub>C<sub>6</sub>H<sub>7</sub>O என்ற அமைப்பு வாய்பாட்டாலும் இந்த சேர்மத்தை அடையாளப்படுத்தலாம். β,γ-நிறைவுறாகீட்டோனாக β-ஐசோபோரோன் வகைப்படுத்தப்படுகிறது. α-ஐசோபோரோன் சேர்மத்தின் மாற்றியனாகவும் இது. கருதப்படுகிறது.  

அசிட்டோன் சேர்மத்திலிருந்து β-ஐசோபோரோனை தயாரிக்க இயலும். α-ஐசோபோரோனைப் போலவே β-ஐசோபோரோனும் நிறம்ற்ற ஒரு நீர்மமாகும்.  

## இதையும் காண்க
- போரோன்
# திருவலஞ்சுழி சேத்திரபாலர் கோயில்


**திருவலஞ்சுழி சேத்திரபாலர் கோயில்** என்பது கும்பகோணம்-தஞ்சாவூர் தொடருந்து பாதையில், சுவாமிமலை நிலையத்திலிருந்து வடக்கே 1-கி. மீ. தொலைவில் உள்ள திருவலஞ்சுழியில், கும்பகோணம்- தஞ்சை நெடுஞ்சாலையில் உள்ள திருவலஞ்சுழி வலஞ்சுழிநாதர் கோயில் வளாகத்தில் தென்புறத்தில் உள்ளது. இக்கோயில் சேத்திரபாலருக்கு (பைரவரின் ஒரு வடிவம்) அமைக்கப்பட்டுள்ளது.  

## வரலாறு
உத்தம சோழன் ஆட்சிக் காலத்தில் திருவலஞ்சுழி வலஞ்சுழிநாதர் கோயிலில் உள்ளடக்கத் திருமேனியாய் சேத்திரபாலரை முதலாம் இராசராச சோழனின் பட்டத்தரசியான உலகமகாதேவி எனப்படும் தந்திசத்திவிடங்கி அமைத்தார். இராசராச சோழன் ஆட்சிக் கட்டிலில் ஏறிய அவரது ஆறாம் ஆட்சியாண்டில் உலகமகாதேவியால் இந்த சேத்திரபாலரை தனித் திருமுன் அமைக்கபட்டு கற்றளியாக எடுப்பித்தார் என கல்வெட்டுகள் வழியாக தெரிகிறது. இதுவே சாத்திரபாலருக்கு தமிழ்நாட்டில் எடுக்கபட்ட முதல் தனிக் கோயிலாகும். இராஜராஜ சோழனின் 25 ஆம் ஆட்சியாண்டைச் சேர்ந்த ஒரு கல்வெட்டு இக்கோயிலின் வடபுறச் சுவரில் உள்ளது. அதில்  

<blockquote>ஸ்ரீராஜராஜ தேவர் மகாதேவியார் தந்தி சக்தி விடங்கியாரான ஸ்ரீஒலோகமாதேவியார் உய்யக்கொண்டார் வளநாட்டுப் பாம்பூர் நாட்டுத் திருக்குடமூக்கின்பால் திருவலஞ்சுழி நாம் எடுப்பித்த திருக்கற்றளிப் பிள்ளையார் க்ஷேத்ரபால தேவர்கு...</blockquote>  

என்ற கல்வெட்டு வசகம் இதை எடுப்பித்தது குறித்து உள்ளது.
# அம்போலி புதர் தவளை


**அம்போலி புதர் தவளை** எனப் பொதுப் பெயரில் அழைக்கப்படும் *சூடோபிலாட்டசு அம்போலி* (*Pseudophilautus amboli*) மேற்குத் தொடர்ச்சி மலையில் காணப்படும் ஓர் அரிய வகைப் புதர் தவளை சிற்றினம் ஆகும். இது அம்போலியிலும் (மகாராட்டிராவில் உள்ள அம்பா வகை வட்டாரம்), அம்பா மற்றும் கருநாடகா கோட்டை பாறை, லோண்டா, ஜோக் நீர்வீழ்ச்சி-மவிங்குண்டி மற்றும் குத்ரேமுக்-மல்லேசுவரம் ஆகிய இடங்களில் காணப்படுகிறது.  

## விளக்கம்
அம்போலி புதர் தவளை ஒரு சிறிய தவளை வகையாகும். இருப்பினும் இதன் உறவினர்களிடையே இது நடுத்தர அளவு முதல் பெரியது வரை உள்ளது. இந்தச் சிற்றினத்தின் நீளம் ஆண் தவளைகளில் பெண் தவளைகளில் ஆகும். ஆண் தவளைகள் பெரிய மற்றும் வெளிப்படையான குரல் பையினைக் கொண்டுள்ளது. இதனை ஓசை எழுப்பும் போது காணலாம். உடல் சற்று வலுவாக உள்ளது. விரல் நுனிகளின் வட்டுகள் மிகவும் விரிவடைந்து காணப்படும். செவிப்பறை அடர் பழுப்பு நிறத்தில் உள்ளது. தோள்பட்டை சீரான கரும் பழுப்பு நிறத்தில் உள்ளது. நுண்ணிய கரும் புள்ளிகளுடன் தொண்டை எலுமிச்சை மஞ்சள் நிறத்தில் காணப்படும்.  

## வாழ்விடம்
அம்போலியில் இது பசுமையான வனப்பகுதிகளுக்கு அருகில் மிகவும் தொந்தரவு செய்யப்பட்ட பகுதிகளில் காணப்படுகிறது. இருப்பினும் இது முதன்மையாகப் பசுமையான காடுகளில் வாழ்கின்றதா இல்லையா என்பது தெரியவில்லை. இது நேரடி வளர்ச்சியின் மூலம் இனப்பெருக்கம் செய்கிறது .  

## அச்சுறுத்தல்கள் மற்றும் பாதுகாப்பு நடவடிக்கைகள்
நகரமயமாக்கல் மற்றும் சுற்றுலா வளர்ச்சி காரணமாக வாழிட இழப்பு மற்றும் வாழிடத் துண்டாக்கம் இந்த இனங்களுக்கு பெரும் அச்சுறுத்தலாக உள்ளது. இது எந்தவொரு பாதுகாக்கப்பட்ட பகுதிகளிலும் காணப்படுவதாகத் தெரியவில்லை. இதனால் வாழிடப் பாதுகாப்பு அவசர முன்னுரிமையில் உள்ளது.  

## படங்கள்
# வாழக்குளங்கரயில் காலித்

**வாழக்குளங்கரயில் காலித்** (*Vazhakkulangarayil Khalid*) அல்லது வி. காலித் (சூலை 1,1922-நவம்பர் 15,2017) ஒரு இந்திய நீதிபதி ஆவார். இவர் இந்திய உச்ச நீதிமன்றத்தின் நீதிபதியாகவும், ஜம்மு-காஷ்மீர் மாநிலத்தின் பொறுப்பு ஆளுநராகவும் பணியாற்றியுள்ளார்.  

## தொழில்
காலித் கண்ணூர் நகராட்சி உயர்நிலைப் பள்ளி, தலச்சேரி அரசு பிரென்னன் கல்லூரி மற்றும் சென்னை மாநிலக் கல்லூரி ஆகியவற்றில் படித்தார். இவர் சென்னை சட்டக் கல்லூரியில் சட்டத்தில் தேர்ச்சி பெற்றார். சட்டப் படிப்பிற்குப் பிறகு கண்ணூர் முன்சிப் நீதிமன்றத்தில் தனது வழக்கறிஞர் பணியினைத் தொடங்கினார். பின்னர் 1948-இல் சென்னை உயர் நீதிமன்றத்திலும் கேரள உயர் நீதிமன்றத்திலும் வழக்கறிஞர் பணியினைத் தொடர்ந்தார். குற்றவியல், உரிமையியல் மற்றும் அரசியலமைப்பு விடயங்களில் பணியாற்றினார். 7 மார்ச் 1974 அன்று, காலித் கேரள உயர்நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் 1983 ஆகத்து 24 அன்று ஜம்மு-காஷ்மீர் உயர்நீதிமன்றத்தின் தலைமை நீதிபதி பதவியாகப் பணியமர்த்தப்பட்டார்..1984இல் ஜம்மு-காஷ்மீரின் தற்காலிக ஆளுநராக 12 நாட்கள் பணியாற்றினார். 1984ஆம் ஆண்டு சூன் 25ஆம் தேதி இந்திய உச்ச நீதிமன்றத்தின் நீதிபதியாக நியமிக்கப்பட்ட காலித், 1987ஆம் ஆண்டு சூன் 30ஆம் தேதி பதவியிலிருந்து ஓய்வு பெற்றார். சா பானோ பேகம் வழக்கில் நீதிபதி காலித் தனது தீர்ப்புக்காக அறியப்பட்டார்.  

## மரணம்
காலித் தனது 95 வயதில் நவம்பர் 15,2017 அன்று காலமானார்.
# சூடோபிலாட்டசு சைலசு


**பக் மூக்கு புதர் தவளை** என்று அழைக்கப்படும் ***சூடோபிலாட்டசு சைலசு*** என்பது ராக்கோபோரிடே குடும்பத்தைச் சேர்ந்த ஒரு தவளை சிற்றினம் ஆகும். இது தெற்கு இலங்கையில் மட்டுமே காணப்படும் அகணிய உயிரி. ஓட்டன் சமவெளி தேசிய வனத்தில் (அகராபட்டானா மற்றும் ஹபுடலேவுக்கு அருகில்) காணப்படுவதாக அறியப்படுகிறது.  

இதன் இயற்கையான வாழிடங்கள் மூடிய விதானம் கொண்ட காடுகளாகும். ஆனால் இது திறந்த, மானுடவியல் வாழ்விடங்களிலும் காணப்படுகிறது. தேயிலைத் தோட்டங்களின் ஆக்கிரமிப்பு, விறகு சேகரிப்பு, மனிதக் குடியேற்றங்களை விரிவுபடுத்துதல், வேளாண்-வேதியியல் மாசுபாடு ஆகியவற்றால் அச்சுறுத்தப்படும் ஒரு சிற்றினமாகும், பக் மூக்கு புதர் தவளை.
# சதீஷ் ஜார்கிஹோலி



**சதீஷ் ஜார்கிஹோலி** (*Satish Jarkiholi*) (பிறப்பு: 1 சூன் 1962), கர்நாடக முதலமைச்சர் சித்தராமையா தலைமையிலான கர்நாடக அரசின் பொதுப்பணிப் பணித்துறை அமைச்சரும், இந்திய தேசிய காங்கிரசு கட்சியின் அரசியல்வாதியும் ஆவார்.இவர் 2024 கர்நாடக சட்டமன்றத் தேர்தலில் பெல்காம் மாவட்டத்திலுள்ள யமகணமரடி சட்டமன்றத் தொகுதியிலிருந்து பழங்குடியின தனித் தொகுதி) யிலிருந்து கர்நாடக சட்டமன்ற உறுப்பினராக தேர்ந்தெடுக்கப்பட்டவர்.  

முன்னர் இவர் மதச்சார்பற்ற ஜனதா தளம் கட்சியில் இருந்த போது. முதலமைச்சர் எச். டி. குமாரசாமி அமைச்சரவையில் வனம் & சுற்றுச்சூழல் துறையின் துணை அமைச்சராக பணியாற்றியவர்.. சித்தராமையா முதலாவது அமைச்சரவையில் இவர் சிறு தொழில்கள் மற்றும் ஆயத்தீர்வை அமைச்சராக இருந்தவர். இவர் பட்டியல் பழங்குடி சமூகத்தைச் சேர்ந்தவர்.
# மலேசிய சுற்றுலா காவல் துறை



**மலேசிய சுற்றுலா காவல் துறை** (மலாய்: *Polis Pelancong Malaysia*; ஆங்கிலம்: *Malaysian Tourist Police*; சீனம்: 马来西亚旅游警察) என்பது அரச மலேசிய காவல் துறையின் சிறப்புப் பிரிவு ஆகும் அமைப்பாகும். இதன் தலைமையகம் கோலாலம்பூர் மாநகரில் புக்கிட் அமான் வளாகத்தில் உள்ளது.  

உள்ளூர்ச் சட்டதிட்டங்கள்; உள்ளூர்ச் சமூகத்தின் பழக்க வழக்கங்கள், உள்ளூர்ப் பண்பாடு; மற்றும் உள்ளூர் இடங்கள் பற்றிய தகவல்களை சுற்றுலாப் பயணிகளுக்கும், பார்வையாளர்களுக்கும் வழங்குவது இந்தத் துறையின் முதன்மை நோக்கமாகும்.  

## பொது

மலேசிய சுற்றுலா காவல் துறையின் சீருடைகள் அடர் நீல நிறத்திலும்; தொப்பியின் உச்சி வெள்ளை நிறத்திலும் இருக்கும். இடது சட்டைப்பையின் முத்திரைப் பட்டையில் **i** *(information)* எனும் எழுத்து பதிக்கப்பட்டு இருக்கும். இது "தகவல்" என்பதற்கான பன்னாட்டுக் குறியீட்டைக் குறிப்பதாகும்.  

## வரலாறு

மலேசிய சுற்றுலா காவல் துறை 1985-ஆம் ஆண்டில் அரச மலேசிய காவல் துறையினால் நிறுவப்பட்டது. காவல்துறைக் கண்காணிப்பாளர் ஒருவர் அந்தத் துறைக்குத் தலைமை தாங்கினார்.  

சுற்றுலாப் பயணிகள் வரும் பகுதிகளில், குற்றச் சம்பவங்களைத் தடுக்க சுற்றுலா காவல் துறையினர் பெரிதும் உதவினர்.  

## அமைப்பு

கோலாலம்பூரில், தினசரி காவல் பணியை மேற்கொள்வதற்கும்; சுற்றுலாப் பயணிகள் மற்றும் உள்ளூர் சமூகத்தினரிடையே குற்றச் சம்பவங்களைத் தடுப்பதற்கும்; நான்கு குழுக்கள் நிறுவப்பட்டுள்ளன. அந்த நான்கு காவல் பணிக் குழுக்கள்:  

- நடைக் காவல் குழு - *(Walking Patrol)*
- விசையுந்து காவல் குழு - *(Motorcycle Patrol)*
- மிதிவண்டி காவல் குழு - *(Bicycle Patrol)*
- சுற்றுப்பணி காவல் குழு - *(Patrol Car Crew)*
# இந்திய உயர்கல்வி நிறுவனம்

யில் கட்டப்பட்ட இந்திய உயர்கல்வி நிறுவனத்தின் கட்டிடம்]]  

**இந்திய உயர்கல்வி நிறுவனம்** (*Indian Institute of Advanced Study* (சுருக்கமாக:**IIAS**), இந்தியாவின் இமாச்சலப் பிரதேசம் மாநிலத் தலைநகரான சிம்லா நகரத்தில் உள்ள குடியரசுத் தலைவர் இல்ல வளாகத்தில் அமைந்துள்ளது ஆய்வுப் படிப்புகளுக்கான இந்நிறுவனம் 20 அக்டோபர் 1965 முதல் செயல்படுகிறது.  
இது இந்திய அரசின் கல்வி அமைச்சகத்தின் கீழ் இயங்குகிறது.  
## வரலாறு மற்றும் நிறுவுதல்
இந்நிறுவனம் 6 அக்டோபர் 1964 அன்று பதிவு செய்யப்பட்டது. இந்தியக் குடியரசுத் தலைவர் சர்வபள்ளி இராதாகிருஷ்ணன் இந்நிறுவனத்தை முறைப்படி 20 அக்டோபர் 1965 அன்று திறந்து வைத்தார். இதன் முதல் இயக்குநர் நிகரஞ்சன் ராய் ஆவார்.  
## ஆய்வுப் பிரிவுகள்
- மனிதநேயப் படிப்புகள்
  - கலைகள் மற்றும் அழகியல்
  - இலக்கியங்களின் ஒப்பீட்டு ஆய்வு
  - சமயம் மற்றும் தத்துவம்
- சமூக அறிவியல்கள்
  - மேம்பாட்டு ஆய்வு
  - அரசியல் நிறுவனங்களின் ஒப்பீட்டு ஆய்வு
  - வரலாற்றுக் கண்ணோட்டத்தில் சமூக-பொருளாதார மற்றும் சமூக-கலாச்சார உருவாக்கம் .
- இயற்கை மற்றும் வாழ்க்கை அறிவியல்
  - அறிவியல் மற்றும் தொழில்நுட்பத்தின் அரசு கொள்கைகள் வகுத்தல்
  - அறிவியல், தொழில்நுட்பம் மற்றும் மேம்பாடு
  - முறைகள் மற்றும் நுட்பங்கள்.

## உதவித் தொகை
இந்நிறுவனத்தில் ஆய்வு மேற்கொள்ளும் மாணவர்களுக்கு குறைந்த பட்சம் ஆறு மாதங்கள் வரையும்; அதிகபட்சம் இரண்டு ஆண்டுகளுக்கு உதவித் தொகை வழங்கப்படுகிறது.  
## படக்காட்சிகள்
இந்திய உயர் கல்வி நிறுவனத்தின் கட்டிடங்கள்
# மலேசிய உள்துறை அமைச்சர்



**மலேசிய உள்துறை அமைச்சர்** (ஆங்கிலம்: *Minister of Home Affairs of Malaysia*; மலாய்: *Menteri Dalam Negeri Malaysia*) என்பவர் மலேசிய அரசாங்கத்தின் உள்துறை அமைச்சின் தலைமைப் பொறுப்பில் உள்ள அமைச்சர் ஆவார்.  

மலேசிய உள்துறை அமைச்சர் நிர்வகிக்கும் மலேசிய உள்துறை அமைச்சு என்பது மலேசியாவின் உள்துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (*Federal Government Administrative Centre*) உள்ளது.  

சட்ட அமலாக்கம் (*Law Enforcement*), பொது பாதுகாப்பு (*Public Security*), பொது ஒழுங்கு முறை (*Public Order*), மக்கள் தொகை பதிவு ஆவணங்கள் (*Population Registry*) ஆகிய முக்கியமான பொறுப்புகளுக்கு இந்த அமைச்சு முதலிடம் வழங்குகிறது.  

## அமைப்பு

- **உள்துறை அமைச்சர்**
  - **துணை அமைச்சர்**
  - **இரண்டாவது துணை அமைச்சர்**
    - **பொதுச் செயலாளர்**
      - பொதுச் செயலாளரின் அதிகாரத்தின் கீழ்
        - சட்ட ஆலோசகர் அலுவலகம்
        - உள் தணிக்கை பிரிவு
        - உத்திசார் திட்டமிடல் பிரிவு
        - நிறுமத் தொடர்புப் பிரிவு
        - ஒழுங்கமைவுப் பிரிவு
      - **துணைப் பொதுச் செயலாளர்** (**கொள்கை மற்றும் அமலாக்கம்**)
        - குடிவரவு விவகாரப் பிரிவு
        - தேசியப் பதிவு மற்றும் சங்கங்கள் பிரிவு
        - வெளிநாட்டுப் பணியாளர் மேலாண்மைப் பிரிவு
        - மலேசியாவின் பொதுப் பாதுகாப்பு நிறுவனம்
        - தேசிய உத்திசார் அலுவலகம்
        - ஆட்கடத்தல் எதிர்ப்பு பிரிவு
        - புலம்பெயர்ந்தோர் கடத்தல் எதிர்ப்புப் பிரிவு
        - பன்னாட்டு உறவுகள் பிரிவு
      - **துணைப் பொதுச் செயலாளர்** (**பாதுகாப்பு**)
        - திரைப்படத் தணிக்கை மற்றும் அமலாக்கப் பிரிவு
        - அச்சு வெளியீடு கட்டுப்பாட்டு பிரிவு
        - பாதுகாப்பு மற்றும் பொது ஒழுங்கு பிரிவு
        - சிறைகள் பிரிவு
        - போதைப்பொருள் எதிர்ப்புப் பிரிவு
        - பொது பாதுகாப்புப் பிரிவு
        - தேசிய முக்கிய முடிவுகள் பகுதி பிரிவு
        - காவல்துறை மற்றும் எல்லைப் பாதுகாப்பு பிரிவு
        - சிறைவிடுப்பு மன்றச் செயலகம்
        - குற்றவியல் தடுப்பு வாரியச் செயலகம்
        - பயங்கரவாதத் தடுப்பு வாரியச் செயலகம்
      - **துணைப் பொதுச் செயலாளர்** (**மேலாண்மை**)
        - **மூத்த துணைச் செயலாளர்** (**மேலாண்மை**)
          - மனித வள மேலாண்மை பிரிவு
          - தகவல் மேலாண்மை பிரிவு
          - மேலாண்மை சேவைகள் மற்றும் சொத்துப் பிரிவு
          - நாடாளுமன்றம் மற்றும் அமைச்சரவைப் பிரிவு
          - காவல்துறை ஆணையச் செயலகம்
        - **மூத்த துணைச் செயலாளர்** (**மேம்பாடு மற்றும் கொள்முதல்**)
          - நிதிப் பிரிவு
          - கணக்குப் பிரிவு
          - கொள்முதல் பிரிவு
          - மேம்பாட்டுப் பிரிவு

## அமைச்சர்களின் பட்டியல்
### உள்துறை அமைச்சர்கள்
மலேசிய உள்துறை அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

| துங்கு அப்துல் ரகுமான்
<small>(I)</small> |
| --- |
# சிறந்த கலை இயக்குநருக்கான தமிழக அரசின் திரைப்பட விருது

**சிறந்த கலை இயக்குநருக்கான தமிழ்நாடு அரசு திரைப்பட விருது** (*Tamil Nadu State Film Award for Best Art Director*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் தொழில்நுட்ப ரீதியில் செயல்படும் கலைஞர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்..  

## பட்டியல்

| ஆண்டு | கலை இயக்குநர் | படம் |
| --- | --- | --- |
| பி. நாகராஜன் | *பாட்டி சொல்லைத் தட்டாதே* |  |
| மோகனம் | *புதிய பாதை* |  |
| பி. சலம் | *உலகம் பிறந்தது எனக்காக*, *நடிகன்* |  |
| தோட்டா தரணி | *தளபதி* |  |
| பி. சலம் | *அண்ணாமலை*, *பாண்டியன்* |  |
| பி. சலம் | *வால்டர் வெற்றிவேல்* |  |
| தோட்டா தரணி | *காதலன்* |  |
| பிரபாகரன் | *புள்ளகுட்டிக்காரன்* |  |
| டி. இராஜன் | *கறுப்பு ரோஜா* |  |
| ஜி.கே | *அருணாச்சலம்* |  |
| மோகன் ராஜேந்திரன் | *சிம்மராசி* |  |
| பி. கிருஷ்ணமூர்த்தி | *சங்கமம்* |  |
| மணி ராஜ்
பி. கிருஷ்ணமூர்த்தி | *தெனாலி*

*வானவில்* |  |
| பிரபாகரன் | *சந்திரமுகி*, *சிருங்காரம்* |  |
| பி. கிருஷ்ணமூர்த்தி | *இம்சை அரசன் 23ம் புலிகேசி* |  |
| தோட்டா தரணி | *சிவாஜி* |  |
| ராஜீவன் | *வாரணம் ஆயிரம்* |  |
| வி. செல்வகுமார் | *பேராண்மை* |  |
| டி. சந்தானம் | *பசங்க 2* |  |
# சிறிய புள்ளி கழுகு


**சிறிய புள்ளி கழுகு** (*கிளாங்கா பொமாரினா-Clanga pomarina*) ஒரு பெரிய கிழக்கு ஐரோப்பியக் கொன்றுண்ணி பறவை ஆகும். அனைத்து வழக்கமான கழுகுகளைப் போலவே, இது *அசிப்பிட்ரிடே* குடும்பத்தைச் சேர்ந்தது. வழக்கமான கழுகுகள் பெரும்பாலும் *பியூட்டியோசு*, கடல் கழுகு மற்றும் பிற பெரிய அசிபிட்ரிடேவுடன் ஒன்றிணைக்கப்படுகின்றன. ஆனால் மிகச் சமீபத்தில் இவை நம்பப்பட்டதை விட மெல்லிய *அசிபிட்ரைன்* பருந்துகளிலிருந்து வேறுபடுவது போல் தோன்றுகிறது.  

## விளக்கம்

இது ஒரு நடுத்தர அளவிலான கழுகு. சுமார் 60 செமீ (24 அங்குல நீளமும் 150 செமீ (59 அங்குலம்) இறக்கை நீட்டமும் கொண்டது. இதன் தலை மற்றும் இறக்கைகள் வெளிர் பழுப்பு நிறத்தில் காணப்படும். பொதுவாக அடர் நிற இறகுகளுடன் வேறுபடுகின்றன. இவற்றின் தலையும் அலகும் சிறியவை. வழக்கமாக, மேல் இறக்கைகளில் ஒரு வெள்ளை இணைப்பு காணப்படும். மேலும் முதிர்ச்சியடைந்த பறவைகளின் பிட்டத்தில் தெளிவான வெள்ளை நிறத்தில் ஆங்கில எழுத்தான "வி" போன்று தோற்றமுடைய புள்ளிகள் காணப்படும். ஆனால் இத்தகைய தோற்றம் பெரும் புள்ளிக் கழுகுகளில் காணப்படுவதில்லை.  

இளம் பறவைகளில் இறக்கைகளில் வேறுபாடு குறைவாகவே காணப்படும். ஆனால் பறத்தலுக்கான இறக்கைகளில் வெள்ளை புள்ளிகள் காணப்படுகின்றன. இது பெரிய புள்ளி கழுகு இளம் வயதினரிடமிருந்து வேறுபடுகிறது. இதில் இறக்கை மறைக்கப்பட்ட புள்ளிகளும் நுரை வண்ணக் கழுத்து இணைப்பும் உள்ளது.  

இதனுடைய அழைப்பு நாயின் ஓலம் போன்று *யிப்* என உள்ளது.  

## வகைப்பாடும் பரிணாமமும்

முன்பு இந்தியத் துணை இனமாக கருதப்பட்ட இப்பறவைகள் இப்போது ஒரு தனிச் சிற்றினமாகக் கருதப்படுகின்றன. இந்தியப் புள்ளி கழுகு (*Clanga hastata*) மிகவும் தனித்துவமானதும் உருவவியல், நடத்தை, சுற்றுச்சூழல் மற்றும் டி. என். ஏ. வரிசை தரவுகளால் வேறுபடுத்தக்கூடியதாக உள்ளது. ஐரோப்பிய வகைப்பாட்டின் படி பெரிய புள்ளி கழுகுடன் நெருக்கமாக உள்ளது. இவற்றின் பொதுவான மூதாதையர் மத்திய பிளோசீனைச் சார்ந்த, சுமார் 36 லட்சம் ஆண்டுகளுக்கு முன்பு,  

## நடத்தையும் சூழலியலும்

சிறிய புள்ளி கழுகு இதன் பரவலில் வடமேற்குப் பகுதியில் பல ஆண்டுகளுக்கு இடையில் தொடர்ந்து இடைவெளி நிலப்பரப்புகளைப் பயன்படுத்துகிறது. பிராந்தியங்களுக்கு இடையிலான தூரங்கள் இப்பகுதி முழுவதும் வேறுபடுகின்றன. இருப்பினும் இது இனப்பெருக்கச் சாத்தியக் கூறுடன் தொடர்புடையது என்று கண்டறியப்படவில்லை. இப்பகுதி முழுவதும் இனப்பெருக்கச் சாத்தியத்தில் ஒத்திசைவான மாறுபாடுகளுக்குப் பதிலாக, காலநிலை ஏற்ற இறக்கங்கள் அல்லது இரைகள் கிடைப்பது போன்ற பெரிய அளவிலான காரணிகளால் இக்கழுகுகள் பாதிக்கப்படுகின்றன என்பதைக் குறிக்கிறது. சிறிய புள்ளி கழுகு ஒன்று முதல் மூன்று வரையிலான, வெள்ளை நிறத்தில் மஞ்சள் புள்ளிகளுடன் கூடிய முட்டைகளை மரத்தில் உள்ள கூடுகளில் இடுகிறது. மிக அதிகமான இரை காணப்படும் இனப்பெருக்கப் பருவங்களில் ஒன்றுக்கு மேற்பட்ட இளம் குஞ்சுகள் காணப்படும். இருப்பினும் பெண் கழுகு முதல் முட்டை இடப்பட்டவுடனே அடைகாக்கத் தொடங்குகிறது. இதனால் முதலில் பொரிக்கும் குஞ்சு தனக்குப் பின்னர் பொரிக்கும் குஞ்சுகளைவிடப் பெரியதாக இருப்பதால், அவற்றைவிட வேகமாக வளர்வதுடன் இளம் குஞ்சுகளைக் கொன்று சாப்பிடவும் செய்கின்றன.
# சித்தோர்கார் மக்களவைத் தொகுதி



**சித்தோர்கார் மக்களவைத் தொகுதி** (*Chittorgarh Lok Sabha constituency*) இந்தியாவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
தற்போது, சித்தோர்கார் மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை:  
| 154 | மாவ்லி | உதய்பூர் | புசுகர் லால் தாங்கி | இதேகா | பாஜக |
| --- | --- | --- | --- | --- | --- |
| 155 | வல்லப்நகர் | உதைலால் தாங்கி | பாஜக | பாஜக |  |
| 167 | கப்பாசன் (ப.இ.) | சித்தோர்கார் | அர்ஜுன் லால் ஜிங்கர் | பாஜக | பாஜக |
| 168 | துவங்குங்கள் | சுரேஷ் தாகர் | பாஜக | பாஜக |  |
| 169 | சித்தோர்கார் | சந்திரபன் சிங் ஆகா | சுயேச்சை | பாஜக |  |
| 170 | நிம்பாகோரா | ஸ்ரீசந்த் கிரிப்லானி | பாஜக | பாஜக |  |
| 171 | பாரி சத்ரி | கௌதம் குமார் | பாஜக | பாஜக |  |
| 172 | பிரதாப்கர் (ப.கு.) | கேமந்த் மீனா | பாஜக | பாஜக | } |

## நாடாளுமன்ற உறுப்பினர்கள்
| 1952 | உமாசங்கர் திரிவேதி | பாரதிய ஜனசங்கம் |
| --- | --- | --- |
| 1957 | மாணிக்ய லால் வர்மா | இந்திய தேசிய காங்கிரசு |
| 1962 |  |  |
| 1967 | ஓங்கர் லால் போக்ரா |  |
| 1971 | பிஸ்வநாத் ஜுன்ஜுன்வாலா | பாரதிய ஜனசங்கம் |
| 1977 | சியாம் சுந்தர் சோமானி | ஜனதா கட்சி |
| 1980 | நிர்மலா குமாரி சேக்தாவத் | இந்திய தேசிய காங்கிரஸ் (ஐ.) |
| 1984 | இந்திய தேசிய காங்கிரசு |  |
| 1989 | மகேந்திர சிங் மேவார் | பாரதிய ஜனதா கட்சி |
| 1991 | ஜஸ்வந்த் சிங் |  |
| 1996 |  |  |
| 1998 | உதய் லால் அஞ்சனா | இந்திய தேசிய காங்கிரசு |
| 1999 | ஸ்ரீசந்த் கிரிப்லானி | பாரதிய ஜனதா கட்சி |
| 2004 |  |  |
| 2009 | கிரிஜா வியாஸ் | இந்திய தேசிய காங்கிரசு |
| 2014 | சந்திர பிரகாசு ஜோசி | பாரதிய ஜனதா கட்சி |
| 2019 |  |  |
| 2024 | } |  |

## தேர்தல் முடிவுகள்

### 2024
# தகுபதி புரந்தேசுவரி

**தகுபதி புரந்தேசுவரி** (Daggubati Purandeswari) (பிறப்பு 22 ஏப்ரல் 1959) ஆந்திரப் பிரதேச மாநிலத்தைச் சேர்ந்த ஒரு இந்திய அரசியல்வாதி ஆவார். இவர் ஆந்திர பிரதேசத்தின் பாரதிய ஜனதா கட்சியின் தலைவர் ஆவார். இவர் ராஜமுந்திரி மக்களவைத் தொகுதியின் நாடாளுமன்ற உறுப்பினராவார்.  

## ஆரம்ப வாழ்க்கை
இவர் 22 ஏப்ரல் 1959 இல் என் . டி . ராமராவ் பசவதாரகம் தம்பதிகளுக்கு பிறந்தார். இவரது கணவர் தகுபதி வெங்கடேசுவர ராவ் ஆவார் சந்திரபாபு நாயுடுவின் மனைவி சாரா புவனேசுவரி இவரது சகோதரி ஆவார்.  

## அரசியல் வாழ்க்கை
புரந்தேசுவரி 2003 இல் பாரதிய ஜனதா கட்சியின் ஆந்திர மாநிலத் தலைவரானார்.
# இராகுல் கசுவான்



**இராகுல் கசுவான்** *(Rahul Kaswan*; பிறப்பு 20 சனவரி 1977) என்பவர் இராசத்தானின் சுருவைச் சேர்ந்த இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2014 முதல் சுரு மக்களவைத் தொகுதியின் மக்களவை உறுப்பினராக இருந்து வருகின்றார். இவர் இந்திய தேசிய காங்கிரசின் உறுப்பினர் ஆவார்.  

## தனிப்பட்ட வாழ்க்கை
கசுவான் நான்கு முறை நாடாளுமன்ற உறுப்பினராகப் பதவி வகித்த இராம் சிங் கசுவானின் மகனும், முன்னாள் நாடாளுமன்ற உறுப்பினர் தீப் சந்த் கசுவானுடைய பேரனும் ஆவார்.  

2019ஆம் ஆண்டு மீண்டும் இதே தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். 2024 இந்திய பொதுத் தேர்தலுக்கு முன்பு இவர் மார்ச் 11 அன்று இந்திய தேசிய காங்கிரசில் சேர்ந்தார். அரசியல் காரணங்களைச் சுட்டிக்காட்டி பாரதிய ஜனதா கட்சியிலிருந்து விலகினார். இராசத்தானின் சுரு மக்களவைத் தொகுதியில் இரண்டு வாய்ப்பு அளித்த பிரதமர் நரேந்திர மோடி கட்சித் தலைவர்களுக்கு இவர் நன்றி தெரிவித்தார். இத்தேர்தலில் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்றார்.
# புரோமோயிருபுளோரோமீத்தேன்



**புரோமோயிருபுளோரோமீத்தேன்** (*Bromodifluoromethane*) என்பது CHBrF<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆலோன் என்ற பெயராலும் அழைக்கப்படும் இச்சேர்மம் வாயு நிலையில் உள்ளது. டிரை ஆலோமெத்தேன் அல்லது ஐதரோபுரோமோபுளோரோகார்பன் என்று வகைப்படுத்தப்படுகிறது.  

## தயாரிப்பு
இருபுரோமோயிருபுளோரோமீத்தேன் சேர்மத்துடன் ஐதரசனைச் சேர்த்து 400-600 பாகை செல்சியசு வெப்பநிலையில் வினைபுரியச் செய்தால் புரோமோயிருபுளோரோமீத்தேன் உருவாகிறது.  

மாறுநிலைப்புள்ளி தரவு: *T*<sub>c</sub> = 138.83&nbsp;°செல்சியசு (411.98கெல்வின்); p<sub>c</sub> = 5.2மெகாபாசுக்கல் (51.32பார்); *V*<sub>c</sub> = 0.275டெசிமீட்டர்<sup>3</sup>·மோல்<sup>−1</sup>.  

## பயன்பாடுகள்
புரோமோயிருபுளோரோமீத்தேன் ஒரு குளிரூட்டியாகவும் தீயை அணைக்கும் கருவிகளிலும் பயன்படுத்தப்பட்டது. இது ஓசோன் சிதைவு சாத்தியமுள்ள ODP = 0.74 மதிப்பு கொண்ட ஒரு வகை ஓசோனை குறைக்கும் பொருளாகும். எனவே 1996 ஆம் ஆண்டு எடுக்கப்பட்ட மாண்ட்ரீல் நெறிமுறை இச்சேர்மத்தை தடை செய்தது.
# புரோமோபெண்டமீன்கோபால்ட்டு(III) புரோமைடு



**புரோமோபெண்டமீன்கோபால்ட்டு(III) புரோமைடு** (*Bromopentaamminecobalt(III) bromide*) என்பது [Co(NH<sub>3</sub>)<sub>5</sub>Br]<sup>2+</sup> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒருங்கிணைவுச் சேர்மமான கோபால்ட்டின் இருபுரோமைடு உப்பாக இது வகைப்படுத்தப்படுகிறது. ஊதா நிறத்துடன் நீரில் கரையக்கூடிய திடப்பொருளாக இச்சேர்மம் உள்ளது. ஒத்த குளோரோபெண்டமீன்கோபால்ட்டு(III) குளோரைடு நன்கு அறியப்பட்ட ஒரு வேதிப்பொருளாகும்.  

## தயாரிப்பு
நீரிய அம்மோனியாவில் கோபால்ட்டு(II) உப்புகளின் கரைசலை ஆக்சிசனேற்றம் செய்து புரோமோபெண்டமீன்கோபால்ட்டு(III) புரோமைடு தயாரிக்கப்படுகிறது.  

:2 CoBr<sub>2</sub> + 8 NH<sub>3</sub> + 2 NH<sub>4</sub>Br + H<sub>2</sub>O<sub>2</sub> → 2 [Co(NH<sub>3</sub>)<sub>5</sub>Br]Br<sub>2</sub> + 2 H<sub>2</sub>O  

இத்தகைய அணைவுச் சேர்மங்களுக்கான கட்டமைப்பு அல்லது வாய்பாடு கூட புரிந்து கொள்ளப்படுவதற்கு முன்பே, 1870 ஆம் ஆண்டுகளில் இது முதன்முதலில் கண்டுபிடிக்கப்பட்டது. இந்த ஆரம்பகால வேலை, புரோமைடு குழுக்களில் மூன்றில் இரண்டு பங்கு மட்டுமே நைட்ரேட்டு மற்றும் டைதயோனேட்டு போன்ற பிற அயனிகளுடன் பரிமாற்றம் செய்யக்கூடியதாக இருப்பதைக் காட்டுகிறது.  

அணைவுச் சேர்மம் நீர்சேர்க்கைக்கு உட்படுகிறது, அதாவது புரோமைடு தண்ணீரால் இடம்பெயர்கிறது::[Co(NH<sub>3</sub>)<sub>5</sub>Br]Br<sub>2</sub> + H<sub>2</sub>O → [Co(NH<sub>3</sub>)<sub>5</sub>(H<sub>2</sub>O)]Br<sub>3</sub>  

இச்செயல்முறை பிளாட்டினத்தால் வினையூக்கம் செய்யப்படுகிறது.
# செரி பெர்தானா



**செரி பெர்தானா** (மலாய்; ஆங்கிலம்: *Seri Perdana*) என்பது புத்ராஜெயாகூட்டரசு பிரதேசத்தில் அமைந்துள்ள மலேசியப் பிரதமரின் அரசு மாளிகையாகும். செரி பெர்தானா மாளிகை, புத்ராஜெயா ஏரிக்கரையில் அமைந்துள்ளது.  

இந்த மாளிகை, தற்போது டத்தோ ஸ்ரீ அன்வார் இப்ராகிம் அவர்களின் அரசு இல்லமாக விளங்குகிறது.  

## வரலாறு

இந்த மாளிகையின் கட்டுமானம் 1997-இல் தொடங்கி 1999-இல் நிறைவடைந்தது. இந்த மாளிகை பெர்தானா புத்ராவின் கட்டிடக் கலையைப் பகிர்ந்து கொள்கிறது. இந்த மாளிகையில் முதலில் வசித்தவர் மகாதீர் முகமது. அதைத் தொடர்ந்து அப்துல்லா அகமத் படாவி, நஜீப் ரசாக் வசித்தனர்.  

நஜீப் ரசாக்கிற்கு அடுத்து மகாதீர் முகமது இரண்டு முறை வசித்துள்ளார். அவருக்கு அடுத்து முகிதீன் யாசின், இசுமாயில் சப்ரி யாகோப் ஆகியோர் வசித்தனர். தற்போது, அன்வார் இப்ராகிம் அவர்களின் அரசு இல்லமாக உள்ளது.  

## கட்டிடப் பகுதிகள்

- சிறப்பு விருந்தினர் மண்டபம்
- கூட்ட மன்றம்
- தொழுகைக் கூடம்
- விருந்து மண்டபம்
- பிரதமரின் பிரதான வசிப்பிடம்
- நிர்வாக அலுவலகம்
- பணியாளர்களின் குடியிருப்புகள்
- தெற்கு தோட்டம்
- வடக்கு தோட்டம்
# டிசைன் வில்லேஜ்



**டிசைன் வில்லேஜ்** (மலாய்; ஆங்கிலம்: *Design Village*) என்பது மலேசியாவின் பினாங்கில் உள்ள பத்து காவான் புறநகர்ப் பகுதியில் அமைந்துள்ள ஒரு பேரங்காடி ஆகும்  

2016-இல் திறக்கப்பட்ட இந்தப் பேரங்காடி, 37,161 சதுர மீட்டர் (400,000 சதுர அடி) பரப்பளவைக் கொண்டது. மலேசியாவின் மிகப்பெரிய விற்பனை நிலையம் என அறியப்படுகிறது. அத்துடன் இந்தப் பேரங்காடி 24 ஏக்கர் வெப்பமண்டல அமைப்பைக் கொண்ட பூங்காவில் தோட்டத்தில் கட்டப்பட்டதாக கூறப்படுகிறது.  

## பொது

குத்தகைதாரர்களில் கேப் (Gap), டிம்பர்லேண்ட் (Timberland), பியர் கார்டின் *(Pierre Cardin),* படினி *(Padini),* அடிடாஸ் (*Adidas)*, பாடி குளோவ் *(Body Glove)*, லெவிஸ் *(Levi's),* கெஸ் *(Guess),* சாம்சோனைட் *(Samsonite),* எஸ்பிரிட் *(Esprit)* மற்றும் காட்டன் ஆன் *(Cotton On)* ஆகியவை அடங்கும்.  

பேரங்காடிக்குள் காபி பீன் *(Coffee Bean),* ஸ்டார்பக்ஸ் *(Starbucks),* பாஸ்கின்-ராபின்ஸ் *(Baskin-Robbins)* மற்றும் வெண்டிஸ் *(Wendy's)* போன்ற உணவகங்களும் உள்ளன. வாட்சன்ஸ் *(Watsons)* மற்றும் 7-லெவன் *(7-Eleven)* போன்ற பன்னாட்டு நிறுவனங்களும் தங்களின் வணிக மையங்களைக் கொண்டுள்ளன.
# கோபர்கோன்


**கோபர்கோன்** (*Kopargaon*), இந்தியாவின் மகாராட்டிரம் மாநிலத்தில் அகமதுநகர் மாவட்டத்தில் அமைந்த நகராட்சியுடன் கூடிய நகரமாகும். இதனருகே 15 கிலோ மீட்டர் தொலைவில் சீரடி சாய்பாபா கோயில் உள்ளது. கோபர்கோன் நகரத்தில் தொடருந்து நிலையம் உள்ளது.  
## அமைவிடம்
கோபர்கோன் நகரம் அகமத்நகருக்கு வடமேற்கே 98.6 கிலோ மீட்டர் தொலைவிலும்; சீரடிக்கு வடக்கே 14.4 கிலோ மீட்டர் தொலைவிலும், நாசிக் நகரத்திற்கு கிழக்கே 90 கிலோ மீட்டர் தொலைவிலும், புனேவுக்கு வடக்கில் 227.6 கிலோ மீட்டர் தொலைவிலும், மும்பைக்கு வடகிழக்கே 236 கிலோ மீட்டர் தொலைவிலும் உள்ளது.  

## புவியியல்
பாகையில், கடல் மட்டத்திலிருந்து 593&nbsp;மீட்டர் (2,117 அடி) உயரத்தில் அமைந்த கோபர்கோன் நகரத்தில் கோதாவரி ஆறு பாய்கிறது.  

## மக்கள் தொகை பரம்பல்
26 வார்டுகளும், 13,211 வீடுகளும் கொண்ட கோபர்கோன் நகரத்தின், 2011ஆம் ஆண்டின் கணக்கெடுப்பின்படி, மக்கள் தொகை 65,273 ஆகும். இதில் ஆண்கள் 33,222 மற்றும் 32,051 உள்ளனர். பாலின விகிதம் 1000 ஆண்களுக்கு 965 பெண்கள் வீதம் உள்ளனர். 6 வயதிற்குட்பட்ட குழந்தைகள் 12.01% ஆக உள்ளனர். சராசரி எழுத்தறிவு 85.08% ஆக உள்ளது. இதன் மக்கள் தொகை பட்டியல் சாதியினரும் பட்டியல் பழங்குடியினரும் முறையே 16.07 % மற்றும் 2.56 % ஆக உள்ளனர். இதன் மக்கள் தொகையில் இந்துக்கள் 74.89%, துருக்கர்கள் 19.19%, சமணர்கள் 2.88%, பௌத்தர்கள் 1.31%, சீக்கியர்கள் 0.82% மற்றும் பிறர் 1.00% ஆகவுள்ளனர்.
# சூர்யா சிங் பெசுரா



**சூர்யா சிங் பெசுரா** (*Surya Singh Besra*) இந்தியாவைச் சேர்ந்த ஓர் அரசியல்வாதியாவார். மாநிலக் கட்சியான அனைத்து சார்க்கண்ட் மாணவர்கள் சங்கம் மற்றும் சார்க்கண்ட் மக்கள் கட்சி ஆகியவற்றின் நிறுவனர் செயலாளர் ஆக அறியப்படுவதால் முக்கிய அரசியல்வாதியாக கருதப்படுகிறார். சார்க்கண்டு தனி மாநிலத்திற்கான இயக்கத்தின் முக்கிய தலைவராகத் திகழ்ந்த இவர் 1990 ஆம் ஆண்டில் காட்சிலா தொகுதியில் போட்டியிட்டு வெற்றி பெற்று சட்டமன்ற உறுப்பினராகப் பிரதிநிதித்துவப்படுத்தினார்.
# இளசை மணியன்

**இளசை மணியன்** (இயற்பெயர்:*மு. இராமசுப்பிரமணியன்*) (பிறப்பு:1942-மறைவு:2020) இவர் எழுத்தாளர், பத்திரிக்கையாளர் மற்றும் பாரதி ஆய்வாளர் ஆவார். இவர் பாரதி ஆய்வு, இலக்கியத் திறனாய்வு, வரலாற்று ஆய்வு, கதை, கவிதை, மொழிபெயர்ப்புகளைச் செய்துள்ளார். பாரதியார் பிறந்த எட்டயபுரத்தில் பிறந்த இவர் பாரதி நினைவு இல்லத்தின் காப்பாளராக பணிபுரிந்து ஓய்வு பெற்றார். பாரதி மீது கொண்ட பற்றால் இவர் இளசை மணியன் என்ற பெயரில் பாரதி ஆய்வு மேற்கொண்டு வந்தார்.  
## படைப்புகள்
பாரதி மீது கொண்ட பற்றால் இவர் இளசை மணியன் என்ற பெயரில் பாரதி ஆய்வு மேற்கொண்டு வந்தார். இவரது சில படைப்புகள்:  
- பாரதி தரிசனம் ( 2 பாகங்கள்)
- பாரதியும் மத நல்லிணக்கமும்
- பாரதியும் சோசலிசமும்
- பாரதியும் ரஷ்யப் புரட்சியும்
- பாரதியாரின் இந்தியா
- பென்ஷன் (சிறுகதைத் தொகுப்பு)
- எட்டயபுரம் வரலாறு

## மறைவு
இளசை மணியன் மூச்சுத் திணறல் காரணமாக திருநெல்வேலி மருத்துவமனையில் அனுமதிக்கப்பட்டு, சூலை 2020ஆம் ஆண்டில் காலமானார்.  

## பாரதி நூற்றாண்டு நினைவு விருது
பாரதி ஆய்வாளர்களில் ஒருவரான இளசை மணியன் மறைவிற்குப் பின் டிசம்பர் 2021ல் தமிழக அரசு, பாரதி ஆய்வாளர்கள் விருது 6 பேருக்கு வழங்கிது. 6 பேரில் இளசை மணியனும் ஒருவர். இவர் 2020ல் மறைந்து விட்டதால், இவரது குடும்பத்தினருக்கு தமிழக அரசு மூன்று இலட்சம் ரூபாய் மற்றும் பாராட்டுச் சான்றிதழ் வழங்கி கௌரவித்தது.
# ஜெயந்த லால் இரத்தினசேகரா


பேராசிரியர் **ஜெயந்த லால் இரத்தினசேகரா** (*Jayantha Lal Ratnasekera*, பிறப்பு: 4 நவம்பர் 1962) இலங்கைக் கல்வியாளரும், கிழக்கு மாகாணத்தின் ஆளுநரும் ஆவார். இவர் இலங்கையின் ஊவா வெல்லச பல்கலைக்கழகத்தின் துணைவேந்தராக 2017 பெப்ரவரி முதல் நவம்பர் 2023 வரை பணியாற்றியுள்ளார்.  

## தொடக்க வாழ்க்கை
இரத்தினசேகரா தனது தொடக்கக் கல்வியை கந்தளாய், அக்ரபோதி வித்தியாலயத்திலும், இடைநிலைக் கல்வியை கொழும்பு நாலந்தா கல்லூரியிலும் கற்றார். பின்னர் 1888 இல் மொஸ்கோ பத்திரிசு லுமும்பா பல்கலைக்கழகத்தில் வேதியியலில் முதுமாணிப் பட்டம் பெற்று, அதே பல்கலைக்கழகத்தில் 1993 இல் வேதியியலில் முனைவர் பட்டமும் பெற்றார்.  

## கல்விப் பணி
ஜயந்த லால் 1996 இல் ரஜரட்டை பல்கலைக்கழகத்தில் மூத்த விரிவுரையாளராகச் சேர்ந்தார். 2018 இல் வேதியியலில் பேராசிரியரானார். 1996 முதல் 1999 வரை பல்கலைக்கழகத்தின் பயன்பாட்டு அறிவியல் துறையின் தலைவராகவும் பின்னர் 1999 முதல் 2005 வரை பயன்பாட்டு அறிவியல் பீடத்தின் தலைவராகவும் பணியாற்றினார். 2017 இல் ஊவா வெல்லச பல்கலைக்கழகத்தின் உபவேந்தராக அன்றைய அரசுத் தலைவர் கோட்டாபய ராஜபக்சவினால் நியமிக்கப்பட்டார்.  

புதுப்பிக்கத்தக்க எரிசக்தி மூலங்கள், சுற்றுச்சூழல் வேதியியல், கோட்பாட்டு வேதியியல், உயர் கல்வியில் தர உத்தரவாதம், அறிவியல் கல்வி ஆகியவற்றில் இவரது ஆய்வுகள் இருந்தன. இரத்னசேகர பல பயிற்சி திட்டங்களிலும் பட்டறைகளிலும் ஒரு பயிற்சியாளராக இருந்துள்ளார். இவர் ஒரு சார்பிலா பத்திரிகையாளர், எழுத்தாளர், மொழிபெயர்ப்பாளர் என நன்கு அறியப்பட்டவர்.  

## கிழக்கு மாகாண ஆளுநர்
ஜயந்த லால் ரத்னசேகர கிழக்கு மாகாணத்தின் 9-ஆவது ஆளுநராக அரசுத் தலைவர் அனுர குமார திசாநாயக்கவினால் 2024 செப்டம்பர் 25 அன்று நியமிக்கப்பட்டார்.
# மலேசிய மனிதவள அமைச்சர்



**மலேசிய மனிதவள அமைச்சர்** (ஆங்கிலம்: *Minister of Human Resources of Malaysia*; மலாய்: *Menteri Sumber Manusia Malaysia*) என்பவர் மலேசிய அரசாங்கத்தின் மனிதவள அமைச்சின் தலைமைப் பொறுப்பில் உள்ள அமைச்சர் ஆவார்.  

மலேசிய மனிதவள அமைச்சர் நிர்வகிக்கும் மலேசிய மனிதவள அமைச்சு என்பது மலேசியாவின் மனிதவளத் துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (*Federal Government Administrative Centre*) உள்ளது.  

வேலைகளுக்கு விண்ணப்பம் செய்யும் மலேசியர்களுக்குப் பொருத்தமான வேலைகளைத் தேடி வழங்குவதில் முன்னணி வகிக்கும் இந்த அமைச்சு; தொழிற்சங்கங்கள் (*Trade Unions*), தொழில்துறை உறவுகள் (*Industrial Relations*), சமூக பாதுகாப்பு (*Social Security*) ஆகிய முக்கியமான பொறுப்புகளுக்கு முதலிடம் வழங்குகிறது.  

## அமைப்பு

- **மனிதவள அமைச்சர்**
- **மனிதவள துணை அமைச்சர்**
  - **பொது செயலாளர்**
  - பொதுச்செயலாளரின் அதிகாரத்தின் கீழ்
    - சட்டப் பிரிவு (*Legal Advisor Office*)
    - உள் தணிக்கை பிரிவு (*Internal Audit Division*)
    - நிறுமத் தொடர்பு பிரிவு (*Corporate Communication Unit*)
    - சிறப்புச் செயல்நிறைவு காட்டி பிரிவு (*Key Performance Indicator Unit*)
    - ஒழுங்கமைவு பிரிவு (*Integrity Unit*)
  - **துணை பொதுச் செயலாளர்** (**கொள்கை மற்றும் பன்னாடு**)
    - கொள்கைப் பிரிவு (*Policy Division*)
    - தொழிலாளர் சந்தை தகவல் மற்றும் பகுப்பாய்வு நிறுவனம் (*Institute of Labour Market Information and Analysis*)
    - பன்னாட்டுப் பிரிவு (*International Division*)
    - தேசிய ஊதிய ஆலோசனை மன்றம் (''National Wages Consultative Council
  - **துணைப் பொதுச் செயலாளர்** (**செயல்பாடுகள்**)
    - வளர்ச்சி, நிதி மற்றும் மனித வளப் பிரிவு (*Development, Financial and Human Resources Division*)
    - மேலாண்மை சேவைகள் பிரிவு (*Management Services Division*)
    - கணக்கு பிரிவு (*Account Division*)
    - தகவல் மேலாண்மை பிரிவு (*Information Management Division*)
    - ஆய்நர் மற்றும் அமலாக்கப் பிரிவு (*Inspectorate and Enforcement Division*)

## அமைச்சர்களின் பட்டியல்
### மனிதவள அமைச்சர்கள்
மலேசிய மனிதவள அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

| மகாதீர் முகமது
<small>(VI)</small>
அப்துல்லா அகமது படாவி
<small>(I · II)</small> |  |  |  |  |  |
| --- | --- | --- | --- | --- | --- |
| **லிம் ஆ லெக்**
(Lim Ah Lek)
<small>(பிறப்பு. 1942)
பெந்தோங் மக்களவைத் தொகுதி</small> | பாரிசான் நேசனல்
(மலேசிய சீனர் சங்கம்) | **மனிதவள அமைச்சர்** | 26 அக்டோபர் 1990 | 14 திசம்பர் 1999 | மகாதீர் முகமது
<small>(IV · V)</small> |
# முனம்பம்


**முனம்பம் (*Munambam*)** என்பது இந்தியாவின் கேரளம் மாநிலத்தின் கொச்சியின் புறநகர்ப் பகுதியாகும். இது வைப்பீன் தீவின் வடக்கு முனையில் உள்ளது. மேற்கில் அரபிக் கடல், கிழக்கில் பெரியாறு மற்றும் வடக்கே அரபிக்கடலுடன் பெரியாறு கலக்கும் முகத்துவாரம் ஆகியவற்றால் சூழப்பட்டுள்ளது. இப்பகுதி மக்களின் முதன்மைத் தொழில் மீன்பிடித்தல் ஆகும்.  

முனம்பம் பகுதியில் முக்கிய மீன்பிடி துறைமுகம் இருப்பதால் எர்ணாகுளம் மற்றும் திருச்சூர் மாவட்டங்களில் இப்பகுதி பிரபலமானதாக அறியப்படுகிறது.கேரள மாநிலத்தின் முக்கிய நதியான பெரியாற்றின் முகத்துவாரமும் முனம்பம் முசிரிசு கடற்கரையில் இருந்து பார்க்கக்கூடிய தூரத்தில் அமைந்துள்ளது.
# மஞ்சுமலா


**மஞ்சுமலா** (*Manjumala*) இந்தியாவின் தென்மேற்கு மாநிலமான கேரளாவின் இடுக்கி மாவட்டத்தில் அமைந்துள்ள ஒரு கிராமம் ஆகும். இது தாலுகா தலைநகரான பீர்மேட்டிலிருந்து 20 கி.மீ தொலைவில் அமைந்துள்ளது. மேற்கு தொடர்ச்சி மலையில் அமைந்துள்ள இக்கிராமம் அடர்ந்த வனப்பகுதியில் அமைந்துள்ளது.  

## மக்கள்தொகையியல்
2001 ஆம் ஆண்டு இந்திய மக்கள் தொகை கணக்கெடுப்பின்படி, மஞ்சுமலா கிராமத்தின் மக்கள் தொகை 22,629 ஆகும். இதில் 11,383 ஆண்கள் மற்றும் 11,246 பெண்கள் உள்ளனர்.